**Správa revízora SAG za rok 2019**

Milý priatelia Go,

dovoľte aby som prostredníctvom členov výboru publikoval Správu revízora za rok 2019. Zaroven prijmite moje ospravedlnenie za moju neúčasť na konferencii.

Tento rok priniesol viacero zmien a bohužiaľ tentokrát prídem o možnosť zúčastniť sa konferencie a zahrať si na tohtoročných majstrovstvách.

V porovnaní s predchádzajúcim rokom musím konštatovať pozitívny trend - organizácia Internetových majstrovstiev SR v GO, aktualizácia Facebookovej stránky. Tento trend prispieva k propagácii GO. Vzhľadom na aktuálnu situáciu, verím, že tento trend bude pokračovať.

Z hľadiska hospodárenia asociácia pokračovala v trende vyrovnaného rozpočtu v súlade so zásadami hospodárenia SAG. Obdobie roku 2019 bolo ukončené s kladným rozdielom príjmov a výdavkov vo výške 1460,81 Eur. Rozpočet pozitívne ovplyvnili príspevky z 2% dane, členské príspevky, dary, ako aj štátny príspevok vo výške 6000 eur, čo umožnilo podporiť viaceré aktivity. Informácie o nich sú dostupné na stránke SAG.

Jednotlivé príjmy a výdavky sú uvedené v správe o hospodárení za rok 2019.

SAG na základe predloženého rozpočtu na rok 2020 naďalej podporí dotáciami turnaje, a to napr. MSR.

Dúfam, že napriek aktuálnej situácii bude možné pokračovať v tzv. face to face (osobných) turnajoch, ktoré majú oproti internetovym turnajom nespochybniteľné čaro.

V Košiciach 9.9.2020

S pozdravom

Mikuláš Truchan

revízor SAG